PRILOG 7 – PRIJEDLOG UGOVORA ZA IZVOĐENJE RADOVA NA UREĐENJU ŠKOLSKE KUHINJE U OŠ NOVIGRAD

|  |
| --- |
| **UGOVORNE STRANE:** |
| **Naručitelj – Osnivač škole:**  **ZADARSKA ŽUPANIJA**  OIB 56204655363  Božidara Petranovića 8, Zadar  ZASTUPANA PO: županu Božidaru Longinu, dipl. ing.  **Izvođač:**  [upisati podatke o izvođaču radova;  NAZIV:  OIB:  ADRESA:  ZASTUPAN PO: |
| **Investitor - Škola:**  **OSNOVNA ŠKOLA NOVIGRAD**  OIB 08993869784  B. Kurjakovića 7, Novigrad  ZASTUPANA PO: ravnateljici Branki Maroja |
| **Osiguravatelj sredstava:**  **Ministarstvo znanosti, obrazovanja i mladih**:  OIB: 49508397045  Donje Svetice 38  ZASTUPAN PO: ministru prof. dr. sc. Radovanu Fuchsu |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_- \_\_\_\_\_\_\_\_\_\_\_\_\_godine.

**Sadržaj:**

1. PREDMET UGOVORA ……………………………………………………………………………………………
2. NAČELA, JEZIK I PRAVO UGOVORA ………………………………………………………………………..
3. VRIJEDNOST I OBRAČUN UGOVORENIH RADOVA ………………………………………………………..
4. UVJETI PLAĆANJA …………………………………………………………………………………
5. MJESTO IZVOĐENJA RADOVA ………………………………….………
6. UVOĐENJE IZVOĐAČA U POSAO ………………………………………………..……….…………..
7. PRIPREMA GRADILIŠTA ……………………………………………………………..….………
8. DOKUMENTACIJA NA GRADILIŠTU
9. GLAVNI IZVOĐAČ ……………………………………………………………………..
10. ODGOVORNA OSOBA ZA IZVOĐENJE RADOVA ……………………………………………………………….
11. PREDSTAVNIK NARUČITELJA ……………………………………………………………………………………
12. NADZOR ……………………………………………………………………………………………………………
13. ROK IZVOĐENJA ……………………………………...………………………………………………….
14. PRIMOPREDAJA ……………………………..…………………….
15. ZAJEDNICA GOSPODARSKIH SUBJEKATA ……………………………………………………………………..
16. PODUGOVARATELJI ……………………..…………………………………………………………………………
17. UGOVORNA KAZNA ……………………….……………………………………………………………………….
18. JAMSTVO ZA UREDNO ISPUNJENJE UGOVORA……………………………………………………………..…
19. JAMSTVO ZA OTKLANJANJE NEDOSTATAKA U JAMSTVENOM ROKU …………………...………….…...
20. JAMSTVENI ROK ……………………….…………………………………………………………………...………
21. RASKID UGOVORA ……………………….………………………………………………………………………...
22. IZMJENE UGOVORA TIJEKOM NJEGOVA TRAJANJA …………………………………
23. ZAVRŠNE ODREDBE ……………………………………………………………………………………………...
24. **PREDMET UGOVORA**

**Članak 1.**

Ugovorne strane su suglasne da je predmet ovog ugovora uređenje međusobnih odnosa u pogledu izvedbe građevinsko-obrtničkih i elektrotehničkih radova na uređenju školske kuhinje u Osnovnoj školi Novigrad.

Ugovorne strane su suglasne da je Naručitelj proveo postupak jednostavne nabave za nabavu javnih radova na uređenju školske kuhinje u OŠ Novigrad, evidencijski broj nabave: 77-24-JN-SB, na mrežnoj stranici Naručitelja, dana [upisati datum ]. (dalje: postupak jednostavne nabave).

CPV: [upisati CPV-kod predmeta JN ] Radovi na građenju osnovne škole

U provedenom postupku jednostavne nabave Naručitelj je primjenom kriterija iz Poziva na dostavu ponuda (kriterij ekonomski najpovoljnije ponude), za najpovoljniju ponudu odabrao ponudu Izvođača broj: \_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_.

Ugovorne strane su suglasne da se Ponudbeni list, Ponudbeni troškovnik iz ponude Izvođača broj: \_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_ prilažu ovom Ugovoru u obliku Priloga i čine njegov sastavni dio.

**Članak 2.**

Radovi iz članka 1. ovoga Ugovora moraju se izvesti sukladno troškovniku i tehničkim specifikacijama iz Poziva na dostavu ponuda.

*U slučaju da u izvođenju radova sudjeluje više izvođača radova Naručitelj će imenovati zasebnim aktom osobu koja će obavljati poslove koordinatora* *sukladno Zakonu o zaštiti na radu (NN 71/14, 118/14, 154/14 , 94/18 i 96/18), Pravilniku o zaštiti na radu na privremenim gradilištima (NN 48/18) i Pravilniku o osposobljavanju i usavršavanju iz zaštite na radu i polaganju stručnog ispita (NN 142/21).*

Ukoliko Izvođač nije ovlašten za neke poslove, kao što su određena ispitivanja, mjerenja, kontrole i sl., u obvezi je povjeriti iste ovlaštenim osobama sukladno posebnim propisima.

1. **NAČELA, JEZIK I PRAVO UGOVORA**

**Članak 3.**

Izvođač potpisom ovoga Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

Izvođač se potpisom ovoga Ugovora odriče prava na moguće prigovore s osnova nepoznavanja uvjeta i načina izvođenja radova.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

Izvođač je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Izvođač je obvezan tijekom izvršenja ovoga ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

**Članak 4.**

Jezik Ugovora je hrvatski, mjerodavno pravo je hrvatsko.

Sva komunikacija, kako usmena tako i pismena, NARUČITELJA i IZVOĐAČA te njihovih predstavnika, tijekom cijelog vremena trajanja Ugovora, odvijat će se isključivo na hrvatskom jeziku. Ukoliko je dokumentacija, koju su ugovorne strane sukladno Ugovoru dužne razmijeniti, u izvorniku izrađena na jeziku različitom od jezika Ugovora, dokument se dostavlja zajedno s prijevodom na jezik Ugovora o trošku ugovorne strane koja je dokument dužna dostaviti.

Korespondencija između ugovornih strana obavljat će se pisanim putem dostavljanjem pismena neposredno na adresu sjedišta druge ugovorne strane, preporučenom pošiljkom, telefaksom ili putem elektroničke pošte uz potvrdu o primitku. Ugovorne strane suglasne su da će se dostava smatrati uredno izvršenom danom neposrednog primitka iste kod odgovarajuće ugovorne strane kako je ista navedena u zaglavlju ovog Ugovora, odnosno na novu adresu o kojoj je jedna ugovorna strana uredno obavijestila drugu ugovornu stranu, odnosno na adresu ugovorne strane upisanu u sudskom ili drugom odgovarajućem registru.

1. **VRIJEDNOST I OBRAČUN UGOVORENIH RADOVA**

**Članak 5.**

Ugovorne strane suglasno ugovaraju cijenu radova u skladu sa cijenom iz odabrane ponude Izvođača u iznosu od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura bez poreza na dodanu vrijednost

PDV 25 % \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura

Sveukupno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura s porezom na dodanu vrijednost.

Ugovorne strane su suglasne da je cijena za cjelokupan predmet nabave određena po jedinici mjere pojedinih vrsta ugovorenih radova sukladno troškovniku, a ukupno ona odgovara iznosu cijene za cjelokupan predmet nabave.

Ugovorne strane su suglasne da je ugovorena jedinična cijena za jedinicu mjere radova iz Ugovorenog troškovnika fiksna i nepromjenjiva za vrijeme trajanja ugovora. Ugovorena jedinična cijena pokriva sve posredne i neposredne troškove za materijale, strojeve i izvedbu radova do potpune gotovosti, kao i sve dodatne obveze koje na temelju ovog ugovora treba izvršiti Izvođač (npr. obveze stručne i poslovne suradnje, nostrifikacije, kontrole i sve ostale troškove urednog poslovanja).

1. **UVJETI PLAĆANJA**

**Članak 6.**

Izvođač nema pravo na povećanje ovih cijena u slučaju promijenjenih okolnosti, kao u slučaju viškova i manjkova radova, privremenog prekid radova, tržišne promjene cijene materijala i rada, inflacije i ostalog, osim u slučaju iz članka 627. Zakona o obveznim odnosima.

Ugovorne strane su suglasne da će se obračun izvedenih radova vršiti temeljem mjesečnih ovjerenih privremenih situacija i okončanim obračunom po sistemu fiksnih ugovorenih jediničnih cijena iz ugovornog troškovnika i dokazanih količina iz građevinske knjige, ovjerenih kao takvih od strane nadzornih inženjera.

Ukoliko se steknu uvjeti za izmjenu cijene, na postupak izmjene primjenjuju se odredbe Zaključka Vlade Republike Hrvatske (KLASA: 022-03/22-07/228, URBROJ: 50301-05/16-22-9) od 21. lipnja 2022. godine.

**Članak 7.**

Ugovorne strane su suglasne da se situirati mogu samo stvarno izvedeni radovi, upisani u građevinski dnevnik odnosno građevnu knjigu i ovjereni od strane nadzornog inženjera.

Ugovorne strane su suglasne da će se svaka privremena situacija ispostaviti Naručitelju najkasnije do 10-tog dana u mjesecu za radove izvedene u proteklom mjesecu, a okončana situacija potpuno u skladu sa količinom izvršenih radova u roku od 30 dana od primopredaje radova. Okončanoj situaciji mora biti priložen potpisan i ovjeren Zapisnik o primopredaji u kojem mora biti naznačeno da su radovi kvalitetno izvedeni, a ako nisu, koja se vrijednost (iznos) trajno odbija na ime kvalitete odnosno kašnjenja, a koji se iznos zadržava do izvedbe po traženoj kvaliteti.

Ugovorne strane su suglasne da su nadzorni inženjeri primljenu situaciju dužni ovjeriti u roku sedam radnih dana od dana primitka iste, te je ovjerenu odmah dostaviti Naručitelju.

Ugovorne strane su suglasne da se sukladno Sporazumu o realizaciji infrastrukturne komponente 2.1 i postupcima javne nabave roba i usluga te ustupanja javnih radova u sklopu Projekta „Hrvatska: Ususret održivom, pravednom i učinkovitom obrazovanju iz Zajma Svjetske banke br. 9303-HR od 31. 07. 2023. godine (KLASA: 404-02/23-01/00079, URBROJ: 533-02-23-0002), Ministarstvo znanosti, obrazovanja i mladih obvezuje platiti izvedene radove na račun Izvođača ili podugovaratelja.

Plaćanje izvršava Ministarstvo znanosti, obrazovanja i mladih putem sustava državne riznice u roku od 30 dana od dostave neosporenog računa.

Ugovorne strane su suglasne da se dan primitka situacije u smislu stavka 3. ovog članka, smatra dan kada je situacija predana nadzornim inženjerima putem Naručitelja.

Ugovorne strane su suglasne da, u slučaju da privremena situacija bude po Izvođaču sačinjena i dostavljena suprotno odredbama ovog ugovora, ista će pismenim putem biti vraćena Izvođaču na ispravak.

Ugovorne strane su suglasne da za postupanje po ispravljenoj-korigiranoj privremenoj situaciji važe uvjeti i rokovi određeni ovim člankom.

Eventualno osporeni dio mjesečne situacije Naručitelj je obvezan riješiti s Izvođačem do trenutka ispostave slijedeće mjesečne situacije ili najkasnije do ispostave konačnog obračuna.

**Članak 8.**

Ugovorne strane su suglasne da će se konačni obračun izvršiti najkasnije u roku od 30 dana od kumulativnog ispunjenja slijedećih uvjeta:

* nakon što se uspješno obavi primopredaja objekta Naručitelju i Investitoru.

Ugovorne strane su suglasne da će Naručitelj i Izvođač zajedno izvršiti konačni obračun, a ukoliko bez opravdanog razloga Izvođač odbije sudjelovati u tome, Naručitelj će sam izvršiti konačni obračun.

Ugovorne strane su suglasne da će konačnim obračunom urediti sva svoja međusobna prava i obveze proizašle iz ovog Ugovora, a naročito će utvrditi:

* ukupnu vrijednost izvedenih radova u odnosu na vrijednost ugovorenih radova;
* visinu isplaćenih iznosa po privremenim situacijama do konačnog obračuna;
* konačni iznos koji Izvođač treba primiti ili vratiti Naručitelju prema nespornom dijelu obračuna izvedenih radova;
* iznos cijene koju je Naručitelj zadržao na ime otklanjanja utvrđenih nedostataka kod primopredaje građevine;
* podatak o tome da li Naručitelj zadržava pravo naknadu štete, u kojem iznosu i po kojoj osnovi;
* jesu li nedostaci koje je Izvođač obvezan otkloniti u roku od primopredaje građevine do okončanog obračuna otklonjeni u primjerenom roku;
* vrstu i iznos jamstva za otklanjanje nedostataka u jamstvenom roku izdanog na rok od \_\_\_\_\_ mjeseci po primopredaji građevine Naručitelju.

Ugovorne strane su suglasne da okončana situacija dospijeva za plaćanje u roku od 30 dana od dana potpisivanja zapisnika o konačnom obračunu.

**Članak 9.**

Ugovorne strane su suglasne da se sve situacije ispostavljaju u četiri primjerka, od čega dva ostaju Naručitelju, a dva se nakon ovjere vraćaju Izvođaču.

Ugovorne strane su suglasne da se situacije ispostavljaju kumulativno, a moraju osim kumulativne vrijednosti izvedenih radova i pojedinačne vrijednosti za naplatu sadržavati i sve potrebne podatke o Izvođaču radova (ime, sjedište, porezni broj, broj računa na koji se vrši plaćanje, banka, broj, vrijednost ugovora po kojemu se vrši obračun i naplata, broj i ime građevine, broj privremene situacije, žig i potpis odgovorne osobe) kao i sve podatke Naručitelja.

1. **MJESTO IZVOĐENJA RADOVA**

**Članak 10.**

Ugovoreni radovi će se izvoditi na lokaciji Butka Krujakovića 7, Novigrad.

1. **UVOĐENJE IZVOĐAČA U POSAO**

**Članak 11.**

Naručitelj se obvezuje predati svu raspoloživu dokumentaciju odnosno obaviti potrebne radnje i uvesti Izvođača u posao što će se konstatirati zapisnički i evidentirati upisom u građevinski dnevnik.

Naručitelj se obvezuje uvesti Izvođača u posao u roku od 5 dana od dana potpisa ovoga Ugovora.

Izvođač se obvezuje s izvođenjem radova započeti danom uvođenja u posao.

Izvođač je dužan, prije početka izvođenja radova, a najkasnije u roku od 10 dana od dana uvođenja u posao, pripremljenu dokumentaciju detaljno proučiti i Naručitelja upozoriti na moguće nedostatke ili nejasnoće i u svezi s tim tražiti pismene upute, a u suprotnom gubi pravo na isticanje prigovora na istu.

Izvođač je dužan dostaviti predstavniku Naručitelja i nadzornom inženjeru na odobrenje Vremenski plan najkasnije u roku od 10 dana od dana uvođenja u posao, redovito ga ažurirati sukladno stvarnoj dinamici izvođenja radova te ga ažuriranog dostavljati na odobrenje predstavniku Naručitelja i nadzornom inženjeru u intervalima sukladno dogovoru s istima.

**Članak 12.**

Izvođač je dužan deset (10) radnih dana nakon potpisa ugovora o nabavi dostaviti preciznu i sveobuhvatnu Strategiju upravljanja okolišnim i socijalnim rizicima i Planove provedbe mjera ublažavanja okolišnih i socijalnih rizika (ES-MSIP), sukladne projektnom ESMF, LMP, ESMPs i SEP. Navedenim ES-MSIP-om moraju detaljno biti opisane radnje, materijali, oprema, upravljački procesi i drugo koje su Izvođač, kao i njegovi podugovaratelji, dužni primjenjivati tijekom opremanja.

Propust u izvršavanju obveza prema navedenim dokumentima (ESMF, ESMPs, SEP, LMP i ES-MSIP) prema odluci Naručitelja može dovesti do privremenog uskraćivanja plaćanja dijela radova na koje se takve aktivnosti odnose sve do trenutka dok izvođač ne izvrši svoje obveze.

1. **PRIPREMA GRADILIŠTA**

**Članak 13.**

Gradilište mora biti uređeno u skladu s člankom 133. Zakona o gradnji (NN 153/13, 20/17, 39/19, 125/19) i u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

**Članak 14.**

Gradilište mora biti osigurano u skladu s člankom 134. Zakonu o gradnji (NN 153/13, 20/17, 39/19, 125/19) i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

Gradilište mora biti označeno pločom koja obvezno sadrži ime, odnosno tvrtku investitora, projektanta, IZVOĐAČA i osobe koja provodi stručni nadzor građenja, naziv i vrstu građevine koja se gradi, naziv i oznaku glavnog projekta, datum prijave početka građenja.

1. **DOKUMENTACIJA NA GRADILIŠTU**

**Članak 15.**

Izvođač na gradilištu mora imati dokumentaciju sukladno članku 135. Zakona o gradnji (NN 153/13, 20/17, 39/19, 125/19).

Dokumentacija iz stavka 1. ovoga članka mora biti napisana na hrvatskom jeziku latiničnim pismom.

1. ***GLAVNI IZVOĐAČ- u slučaju više izvođača***

***Članak 16.***

*Sukladno članku 55. stavku 2. Zakona o gradnji (NN 153/13, 20/17, 39/19, 125/19) ako u građenju sudjeluju dva ili više izvođača, investitor ugovorom o građenju određuje glavnog izvođača koji je odgovoran za međusobno usklađivanje radova i koji imenuje glavnog inženjera gradilišta.*

*Naručitelj određuje za glavnog izvođača \_\_\_\_\_\_\_\_\_\_\_\_\_\_\_\_\_\_\_koji je odgovoran za međusobno usklađivanje radova i koji imenuje glavnog inženjera gradilišta.*

1. **ODGOVORNA OSOBA ZA IZVOĐENJE RADOVA**

**Članak 17.**

Izvođač imenuje *glavnog inženjera gradilišta (ukoliko ima više izvođača)/ inženjera gradilišta/voditelja radova* u svojstvu odgovorne osobe koja vodi građenje, odnosno pojedine radove.

*Glavni inženjer gradilišta odgovoran je glavnom izvođaču za cjelovitost i međusobnu usklađenost radova, za međusobnu usklađenost provedbe obveza iz članka 54. Zakona o gradnji (NN 153/13, 20/17, 39/19, 125/19) te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.*

*Glavni inženjer gradilišta može biti istodobno i inženjer gradilišta jednog od izvođača, odnosno voditelj radova za određenu vrstu radova.*

*Za glavnog inženjera gradilišta, inženjera gradilišta, odnosno voditelja radova* može se imenovati osoba koja za to ispunjava uvjete propisane zakonom kojim se uređuju poslovi i djelatnosti prostornog uređenja i gradnje.

Izvođač se obvezuje odluku o imenovanju *glavnog inženjera/inženjera gradilišta* dostaviti Naručitelju.

Za odgovorne osobe koje će obavljati poslove *glavnog inženjera, voditelja radova* pojedinih struka Izvođač određuje:

*- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, glavni inženjer/inženjer gradilišta*

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, voditelj radova građevinske/arhitektonske struke

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, voditelj radova elektrotehničke struke.

Stručnjaci predloženi u ponudi moraju biti angažirani na izvršenju ugovora. Ukoliko tijekom izvršenja ugovora zbog nepredviđenih okolnosti dođe do potrebe za zamjenom određenog stručnjaka potrebno je zatražiti pismenu suglasnost Naručitelja o traženoj izmjeni.

1. **PREDSTAVNIK NARUČITELJA**

**Članak 18.**

Predstavnik Naručitelja kao odgovorna osoba prati realizaciju izvođenja ugovorenih radova i rad Izvođača, *glavnog inženjera/inženjera gradilišta*, stručnog nadzora i ima pravo pristupa na gradilište u svako doba uz poštivanje pravila propisana Zakonom o zaštiti na radu (NN 71/14, 118/14, 154/14 , 94/18, 96/18).

Nadalje, kontrolira je li izvršenje Ugovora u skladu s uvjetima određenima u Pozivu na dostavu ponuda i odabranom ponudom.

Predstavnika Naručitelja zaduženog za praćenje realizacije ovoga Ugovora određuje Ravnatelj Investitora.

1. **NADZOR**

**Članak 19.**

Izvođenje radova Naručitelj će nadzirati putem stručnog nadzora nad izvođenjem radova, a izvođač je dužan omogućiti mu nesmetano provođenje stalnog i svakodnevnog stručnognadzora nad izvođenjem radova.

Nadzorni inženjer koji će u ime Naručitelja obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s Naručiteljem, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru.

Naručitelj je dužan prije početka izvođenja radova dostaviti Izvođaču presliku ugovora o obavljanju stručnog nadzora.

1. **ROK IZVOĐENJA**

**Članak 20.**

Izvođač se obvezuje s izvođenjem radova započeti danom uvođenja u posao, a završiti s izvođenjem istih u roku od 60 kalendarskih dana.

Pod danom završetka radova smatra se dan kada Izvođač, Naručitelj i Glavni/nadzorni inženjer zajednički konstatiraju završetak radova upisom u građevinski dnevnik.

Završetak ugovorne obveze obuhvaća i primopredaju radova, koja će se obaviti nakon završetka radova i izdavanja uporabne dozvole (ako je potrebna uporabna dozvola).

Utvrđeni rok za završetak radova i izvršenje ugovora iznimno se može produžiti u sljedećim slučajevima:

* ako Izvođač radova bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač radova nije mogao predvidjeti, izbjeći ni ukloniti (viša sila), a o čijem je nastupu i prestanku Izvođač radova bez odlaganja dužan obavijestiti Naručitelja,
* zbog nepovoljnih vremenskih prilika koje onemogućavaju izvođenje pojedinih vrsta radova, što se utvrđuje evidencijom meteoroloških uvjeta tijekom izvođenja radova ovjerenih po nadzornom inženjeru u građevinskom dnevniku,
* zbog izdavanja naloga Naručitelja o obustavi radova,
* zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne stranke, već su posljedica radnji treće strane,
* zbog potrebe ugovaranja i izvođenja dodatnih radova.

1. **PRIMOPREDAJA**

**Članak 21.**

Nakon završetka radova i datuma ovjere pravomoćnosti uporabne dozvole (ako je potrebna uporabna dozvola), a najkasnije u roku od 15 dana, obavit će se primopredaja radova. O primopredaji se sastavlja zapisnik, a potpisuju ga Nadzorni inženjer, ovlašteni predstavnici Naručitelja i Izvođača. Na primopredaji sastavlja se i konačni obračun.

*Tehnički pregled radova obavit će se prema Zakonu o gradnji (NN 153/13, 20/17, 39/19, 125/19), Pravilniku o tehničkom pregledu građevine (NN 46/18, 98/19) i drugim važećim propisima (ako je primjenjivo).*

Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, Izvođač je obvezan te nedostatke otkloniti o svom trošku.

U slučaju da Izvođač ne otkloni sve utvrđene nedostatke u zadanom roku, Naručitelj će nedostatke otkloniti na trošak Izvođača i aktivirati jamstvo za uredno ispunjenje ugovora, odnosno jamstvo za otklanjanje nedostataka u jamstvenom roku.

**Članak 22.**

Po potpisu Zapisnika o primopredaji radova, izvođač će odvesti i ukloniti s gradilišta svu svoju opremu, višak materijala, krupni i sitni otpad i privremene objekte. Izvođač će gradilište i radove ostaviti u čistom i sigurnom stanju. Ako Izvođač unutar dva mjeseca od potpisa Zapisnika o primopredaji radova ne ukloni opremu, višak materijala, krupni i sitni otpad i privremene objekte, Naručitelj će ukloniti iste, a Izvođač je obvezan Naručitelju nadoknaditi troškove vezane za uklanjanje viška materijala, krupnog i sitnog otpada i privremenih radova, kao i za vraćanje gradilišta u čisto i sigurno stanje, bez potrebe da Naručitelj opravda te troškove.

1. ***ZAJEDNICA GOSPODARSKIH SUBJEKATA u slučaju Zajednice***

***Članak 23.***

*Sukladno ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i radove koje će isti izvesti, kako slijedi:*

1. *TVRTKA:*

*ZAKONSKI ZASTUPNIK:*

*IBAN:*

*PREDMET:*

*VRIJEDNOSNI UDIO:*

*POSTOTNI UDIO:*

1. *TVRTKA:*

*ZAKONSKI ZASTUPNIK:*

*IBAN:*

*PREDMET:*

*VRIJEDNOSNI UDIO:*

*POSTOTNI UDIO:*

*Ministarstvo znanosti, obrazovanja i mladih se obvezuje isplatiti cijenu radova iz prethodnog stavka na način utvrđen člankom 7. ovoga Ugovora, na IBAN članova zajednice gospodarskih subjekata.*

1. ***PODUGOVARATELJI – u slučaju podugovaratelja***

***Članak 24.***

*Sukladno članku 222. ZJN 2016. i ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:*

1. *TVRTKA:*

*ZAKONSKI ZASTUPNIK:*

*IBAN:*

*PREDMET:*

*VRIJEDNOSNI UDIO:*

*POSTOTNI UDIO:*

1. *TVRTKA:*

*ZAKONSKI ZASTUPNIK:*

*IBAN:*

*PREDMET:*

*VRIJEDNOSNI UDIO:*

*POSTOTNI UDIO:*

*…*

*Podugovaratelj ispostavlja račune Izvođaču do gore navedenog iznosa bez PDV-a, a na računima mora biti naznačen pravni temelj za prijenos porezne obveze. Izvođač ispostavlja račune naručitelju, kojima prilaže i račune* *podugovaratelja, na kojemu obračunava osnovicu za dio radova koji je on izveo, PDV na svoju osnovicu, PDV za podugovaratelja i ukupan iznos.*

*Ministarstvo znanosti, obrazovanja i mladih se obvezuje direktno isplatiti cijenu radova podugovaratelju na način utvrđen člankom 7. ovoga Ugovora, na IBAN podugovaratelja, osim ako Izvođač dokaže da su obveze prema podugovaratelju za taj dio ugovora već podmirene.*

*Sudjelovanje podugovaratelja ne utječe na odgovornost Izvođača za izvršenje ovoga Ugovora.*

1. **UGOVORNA KAZNA**

**Članak 25.**

Ukoliko krivnjom Izvođača dođe do prekoračenja ugovorenog roka izvođenja radova Naručitelj će od Izvođača naplatiti ugovornu kaznu za prekoračenje ugovorenog roka na način da će posljednji račun isplatiti s umanjenim iznosom za utvrđeni iznos ugovorne kazne.

Ugovorna kazna se utvrđuje u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 5% (pet posto) od ugovorene vrijednosti radova bez PDV-a.

1. **JAMSTVO ZA UREDNO ISPUNJENJE UGOVORA**

**Članak 26.**

Izvođač je dužan u roku od 10 kalendarskih dana od dana obostranog potpisa ugovora, Naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez PDV-a, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22).

*U slučaju zajednice gospodarskih subjekata jamstvo za uredno ispunjenje ugovora može dostaviti bilo koji član iz zajednice gospodarskih subjekata, u cijelosti ili parcijalno s članom/-vima, pod uvjetom da jamstvo za uredno ispunjenje ugovora, u bilo kojem slučaju treba biti u obliku i iznosu kako je traženo ovim člankom.*

Izvođač može umjesto traženog jamstva dati novčani polog u traženom iznosu. Novčani polog može se uplatiti na: \_\_\_\_\_\_\_\_\_\_\_\_\_\_\_\_, IBAN: \_\_\_\_\_\_\_\_\_\_\_\_\_\_\_\_\_\_, model: \_\_,  poziv na broj: \_\_\_\_\_\_\_\_\_\_\_\_, opis plaćanja: jamstvo za uredno ispunjenje ugovora, ev.br. 77-24-JN-SB.

Uplata se potvrđuje kopijom uplate, odnosno bilo kojim dokumentom na kojem je razvidno da je uplaćen iznos na IBAN Naručitelja i dostavlja se na dokaziv način (elektroničkom poštom, preporučenom poštom ili na drugi dokaziv način) najkasnije u roku od deset (10) kalendarskih dana od dana obostranog potpisa ugovora.

*U slučaju zajednice gospodarskih subjekata Naručitelj će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.*

Jamstvo za uredno ispunjenje ugovora važeće je do završetka ugovorne obveze, odnosno do primopredaje objekta i dostave jamstva za otklanjanje nedostataka u jamstvenom roku.

Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

Neiskorišteno jamstvo Naručitelj će vratiti Izvođaču nakon primopredaje objekta i dostave jamstva za otklanjanje nedostataka u jamstvenom roku.

1. **JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 27.**

Izvođač je dužan u roku od 10 kalendarskih dana od dana uredno izvršene primopredaje radova naručitelju, bez odgode, dostaviti jamstvo za otklanjanje nedostataka za izvedene radove koji bi se eventualno mogli pojaviti u jamstvenom roku, a za slučaj da se ne ispuni obveza otklanjanja nedostataka ili se ne naknadi nastala šteta.

Jamstvo za otklanjanje nedostataka u jamstvenom roku dostavlja se u obliku bjanko zadužnice ili zadužnice koje moraju biti ovjerene kod javnog bilježnika i popunjene u skladu s Pravilnikom o obliku i sadržaju bjanko zadužnice (Narodne novine, broj 115/12, 82/17, 154/22), odnosno Pravilnikom o obliku i sadržaju zadužnice (Narodne novine, broj: 115/12, 82/17, 154/22) u iznosu od 10% (deset posto) ukupne vrijednosti izvedenih radova bez poreza na dodanu vrijednost. Rok valjanosti jamstva mora biti u skladu s duljinom ponuđenog jamstvenog roka (Kriterij za odabir ponude) računajući od dana uspješno obavljene primopredaje radova.

Izvođač može umjesto traženog jamstva dati novčani polog u traženom iznosu. Novčani polog može se uplatiti na: \_\_\_\_\_\_\_\_\_\_\_\_\_\_\_\_, IBAN: \_\_\_\_\_\_\_\_\_\_\_\_\_\_\_\_\_\_, model: \_\_,  poziv na broj: \_\_\_\_\_\_\_\_\_\_\_\_, opis plaćanja: jamstvo za otklanjanje nedostataka, ev.br. 77-24-JN-SB.

Uplata se potvrđuje kopijom uplate, odnosno bilo kojim dokumentom na kojem je razvidno da je uplaćen iznos na IBAN naručitelja i dostavlja se na dokaziv način (elektroničkom poštom, preporučenom poštom ili na drugi dokaziv način) najkasnije u roku od deset (10) kalendarskih dana od dana uspješno obavljene primopredaje radova.

*U slučaju zajednice gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice gospodarskih subjekata, u cijelosti ili parcijalno s članom/vima, pod uvjetom da jamstvo za otklanjanje nedostataka u jamstvenom roku, u bilo kojem slučaju treba biti u obliku i iznosu kako je traženo ovim člankom.*

Ako Izvođač ne dostavi jamstvo za otklanjanje nedostataka u jamstvenom roku kako je propisano ovim člankom, Naručitelj ima pravo naplatiti jamstvo za uredno ispunjenje ugovora u iznosu potrebnog jamstva za otklanjanje nedostataka u jamstvenom roku ili odbiti navedeni iznos od bilo kojeg dospjelog računa Izvođača. U slučaju naknadne dostave ispravnog i valjanog jamstva za otklanjanje nedostataka u jamstvenom roku Naručitelj će izvršiti povrat iznosa naplaćenog iz jamstva za uredno ispunjenje ugovora, odnosno zadržanog iznosa.

Jamstvo za otklanjanje nedostataka u jamstvenom roku naplatit će se u slučaju povrede obveze otklanjanja nedostataka.

Neiskorišteno jamstvo naručitelj će vratiti Izvođaču nakon proteka ponuđenog jamstvenog roka.

1. **JAMSTVENI ROK**

**Članak 28.**

Jamstveni rok za izvedene radove iz članka 1. ovoga Ugovora je \_\_\_\_\_\_\_ mjeseci, a počinje teći od dana primopredaje radova (trajanje jamstva ovisi o ponudi odabranog ponuditelja).

1. **RASKID UGOVORA**

**Članak 29.**

U slučaju nepoštivanja obveza iz ovoga Ugovora od strane Izvođača Naručitelj će pisanom reklamacijom dati Izvođaču primjereni rok koji ne može biti kraći od sedam dana da ispravi povredu. U slučaju da Izvođač ne ispravi povredu ugovorne strane su suglasne da je nastupio raskidni uvjet, o čemu će Izvođača izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, bez obzira što Izvođač ispravi povrede, ugovorne strane su suglasne da nakon treće pisane reklamacije nastupa raskidni uvjet.

**Članak 30.**

Naručitelj je obvezan raskinuti ugovor tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave,
2. je Izvođač morao biti isključen iz postupka nabave zbog postojanja osnova za isključenje iz članka 251. stavka 1. Zakona o javnoj nabavi,

**Članak 31.**

Naručitelj će raskinuti Ugovor u slučaju da Izvođač:

* ne ispunjava uvjete za obavljanje djelatnosti građenja sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19) i Zakonu o gradnji (NN 153/13, 20/17, 39/19, 125/19)
* ne povjeri obavljanje poslova iz članka 2. stavka 3. i 4. ovoga Ugovora ovlaštenim osobama sukladno posebnim propisima
* ako prilikom izvođenja radova koristi stručnjaka koji nije nominiran u ponudi, ili ako stručnjak koji zamjeni nominiranog stručnjaka nema minimalno iste stručne kvalifikacije i stručno iskustvo kao stručnjak kojega mijenja.

Ugovor se smatra raskinutim kada Izvođač primi pismenu obavijest o raskidu Ugovora.

U slučaju raskida Ugovora, Naručitelj ima pravo aktivirati jamstvo za uredno ispunjenje ugovora te zahtijevati i naknadu štete sukladno odredbama Zakona o obveznim odnosima.

**Članak 32.**

U slučaju raskida ugovora iz članka 29. i 31. ovoga Ugovora, Naručitelj će naplatiti jamstvo za uredno ispunjenje ugovora iz članka 26. ovoga Ugovora.

U slučaju raskida ugovora iz članka 30. ovoga Ugovora, Naručitelj će naplatiti jamstvo za uredno ispunjenje ugovora iz članka 26. ovoga Ugovora u slučaju kada je odgovornost za raskid na strani Izvođača.

1. **IZMJENE UGOVORA TIJEKOM NJEGOVA TRAJANJA**

**Članak 33.**

NARUČITELJ smije izmijeniti ugovor o nabavi tijekom njegova trajanja bez provođenja novog postupka nabave samo u skladu s odredbama članaka 30. Pravilnika o provedbi postupaka jednostavne nabave (Službeni glasnik Zadarske županije, broj: 3/23, 19/23)

.

1. **ZAVRŠNE ODREDBE**

**Članak 34.**

Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora na odgovarajući način primjenjivat će se odredbe Zakona o obveznim odnosima (NN 35/05, 41/08, 125/11, 78/15, 29/18, 126/21 i 114/22), Zakona o gradnji (NN 153/13, 20/17, 39/19, 125/19), Zakona o poslovima i djelatnostima prostornog uređenja i gradnje (NN 78/15, 118/18, 110/19) i ostalih propisa koji uređuju predmetno područje

**Članak 35.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u \_\_\_\_\_\_\_\_\_\_ (prema sjedištu investitora).

**Članak 36.**

Ovaj ugovor sastavljen je u 12 istovjetnih primjeraka, od kojih svakoj ugovornoj strani pripadaju po tri primjerka.

**Članak 37.**

Ovaj ugovor stupa na snagu danom potpisa svih ugovornih strana.

**NARUČITELJ – OSNIVAČ IZVOĐAČ**

**ZADARSKA ŽUPANIJA**

**Župan**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Božidar Longin**

KLASA: 602-01/24-01/34

URBROJ: 2198-01-24-4

U Zadru, \_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_

**INVESTITOR – ŠKOLA**

**OSNOVNA ŠKOLA NOVIGRAD**

**Ravnateljica**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Branka Maroja**

KLASA:

URBROJ:

U Novigradu, \_\_\_\_\_\_\_\_\_\_\_\_\_\_\_\_\_

**OSIGURAVATELJ SREDSTAVA**

**MINISTARSTVO ZNANOSTI, OBRAZOVANJA I MLADIH**

**Ministar**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prof. dr. sc. Radovan Fuchs

KLASA: 404-02/23-01/00079

URBROJ: 533-02-24-

U Zagrebu, \_\_\_\_\_\_\_\_\_\_\_\_\_\_\_\_\_